**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331,** web site: [**www.eakp.gr**](http://www.eakp.gr/), email: **info@eakp.gr**

 **Λαμία 13 Αυγούστου 2022**

**ΤΟ ΠΡΟΕΔΡΕΙΟ ΤΗΣ ΣΤΕΡΕΑΣ « ΝΙΠΤΕΙ ΤΑ ΧΕΡΙΑ ΤΟΥ ΩΣ ΠΟΝΤΙΟΣ ΠΙΛΑΤΟΣ » ΓΙΑ ΤΗΝ ΣΗΜΕΡΙΝΗ ΚΑΤΑΣΤΑΣΗ ΤΩΝ ΕΠΙΦΥΛΑΚΩΝ ΚΑΙ ΠΡΟΣΠΑΘΕΙ ΝΑ ΡΙΞΕΙ ΣΤΑΧΤΗ ΣΤΑ ΜΑΤΙΑ ΤΩΝ ΠΥΡΟΣΒΕΣΤΩΝ**

**ΜΕ ΕΠΙΣΤΟΛΕΣ ΚΑΙ ΔΙΚΗΓΟΡΟΥΣ**

**Συνάδελφοι - Συναδέλφισσες**

Το Προεδρείο της Ένωσης Στερεάς Ελλάδας στις **3/8/2022** εξέδωσε επιστολή προς τον Περιφερειάρχη Στερεάς με **« Θέμα: Παροχή διευκρινήσεων για κατάσταση μερικής επιφυλακής του Πυροσβεστικού Σώματος »** με την υπογραφή μάλιστα της πληρεξούσιας δικηγόρου και με την διευκρίνηση ότι θα χρησιμοποιηθεί για κάθε νόμιμη χρήση.

Μια επιστολή με την **« επικάλυψη »** του νομικού συμβούλου που κατά την άποψη μας, γράφτηκε για **να την χρησιμοποιήσουν ως άλλοθι** μετά τις αντιδράσεις των συνάδερφων από τις συνεχόμενες επιφυλακές και στην φετινή αντιπυρική περίοδο, αλλά και **για να αποποιηθούν τις ευθύνες τους για την συναίνεση και την στήριξη που παρείχαν πριν δύο χρόνια, για να ψηφιστεί ο Ν.4662/2020** που μας έχει φέρει στην δυσμενή σημερινή κατάσταση με τις επιφυλακές!

Η απάντηση του περιφερειάρχη με **Αρ. Πρωτ. : 3321 Φ. 804.5 και θέμα: « Απάντηση σε έγγραφο σας » στις 8/8/2022,** στηρίχθηκε στα Στάδια επικινδυνότητας και στην διαταγή του συντονιστή Θεσσαλίας και Στερεάς. Στην ουσία δεν ήταν τίποτε άλλο πάρα η επαλήθευση των όσων είχαμε πει ως Ε.Α.Κ.Π. **όλα τα προηγούμενα χρόνια, ότι το νομοθετικό πλαίσιο εμπλουτίζετε με την συναίνεση των συμβιβασμένων συνδικαλιστών για να δεσμεύει τον εναπομείναντα ελεύθερο χρόνο μας.** Τελευταίο ζωντανό παράδειγμα η ψήφιση του **Ν. 4964/2022** που τάχα πληρώνει την υπερεργασίας μας!!!

Συνάδελφοι το ερώτημα που γεννάται είναι, τι ακριβώς πέτυχε με την επιστολή αυτή το προεδρείο, **να φοβίσει την φυσική ηγεσία για να μην μας ξανακαλέσει σε επιφυλακή ή για να μας πείσει ότι δεν υπάρχει λύση** **και ότι όλα έγιναν με το γράμμα του νόμου;** Χρειάζεστε άλλη απόδειξη για το ρόλο τους που ως **« Πόντιοι Πιλάτοι νίπτουν τα χέρια τους »** και μας ζητούν **να ξεχάσουμε** την εγκληματική συναίνεσή τους; Γιατί εφόσον ενδιαφέρονται για την υπεράσπιση των δικαιωμάτων μας δεν οργανώνουν των αγώνα με κινητοποιήσεις με παραστάσεις διαμαρτυρίας για να δοθεί οριστική λύση στα προβλήματά μας όπως είναι οι αλλεπάλληλες επιφυλακές;;;

**Θυμηθείτε** την **Ενωτική Αγωνιστική Κίνηση Πυροσβεστών** που σταθερά αγωνίζεται για όλα τα δίκαια αιτήματα με σεβασμό στον πυροσβέστη που πάντα σας προειδοποιεί για τα εργασιακά δρόμενα. **Θυμηθείτε** ότι ήταν η μοναδική παράταξη που κινητοποιήθηκε με δύο παραστάσεις διαμαρτυρίας, έξω από το υπουργείο Προστασίας του Πολίτη και έξω από την Βουλή όταν συζητούνταν ο νόμος έκτρωμα **4662/2020** προσπαθώντας να βάλει εμπόδια στην ψήφισή του!!!

**Μην τους πιστεύετε μην τους εμπιστεύεστε!!! Η καθημερινότητα που ζούμε τους διαψεύδει!!!**

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**